kardosdrur/scandi-wiki huggingface dataset:
BMW 6-serie

BMW 6-serien er en modelbetegnelse for tre forskellige coupé-modelserier fra den tyske bilfabrikant BMW:
 Den første 6-serie blev bygget mellem oktober 1975 og april 1989 under den interne betegnelse E24.
 Den anden 6-serie blev bygget mellem august 2003 og juli 2010 under den interne betegnelse E63 (coupé) hhv. E64 (cabriolet).
 Den tredje 6-serie er blevet bygget siden marts 2011 blevet bygget som cabriolet (F12), siden oktober 2011 som coupé (F13) og siden juni 2012 som Gran Coupé (F06).

Byggeserierne i overblik

Lignende byggeserier 
Som forløber for 6-serien gælder sportsvognen BMW 503, som mellem 1956 og 1959 blev bygget som coupé og cabriolet. Derefter overtog luksuscoupéen BMW 3200 CS denne rolle (1962−1965). Denne blev så afløst af en coupé i den øvre mellemklasse 2000 CS ("New Class") (1965−1970). Suppleringen og efterfølgeren frem til den første rigtige 6-serie var luksuscoupéen 3.0 CSi (E9) (1968−1975).

Dette skift mellem luksusklasse og øvre mellemklasse har med 8-serien (E31) (1989−1999) og den derefter følgende 6-serie gentaget sig.

Til samme målgruppe kan også regnes luksusroadsteren BMW Z8, som lukkede hullet mellem 8-serien og 6-serien (E63).

Se også 
 BMW M6

Eksterne henvisninger 

 Officielt websted 

 
Luksusbiler
Coupéer
Baghjulstrukne biler
Biler introduceret i 1975
Biler introduceret i 2003
Biler fra 1970'erne
Biler fra 1980'erne
Biler fra 2000'erne
Biler fra 2010'erne
Knud Bille Schack

Knud Bille greve Schack (28. oktober 1773 på Giesegård – 18. november 1821 i Karlsruhe) var en dansk godsejer.

Han var søn af grev Frederik Christian Schack og Ide Skeel Bille og arvede 1790 fideikommisset Giesegård (1790) og siden Gram, Nybøl og Perdöl (1806-15). Han blev 1792 kornet à la suite i Livgarden til Hest, 1793 sekondløjtnant à la suite, 1802 karakteriseret premierløjtnant, 1806 ritmester ved Husarregimentet og blev afskediget 1810. 1812 blev Schack kammerherre.

Knud Bille Schack døde ugift, og stamhuset gik over til slægten Brockenhuus.

Kilder 
 Danmarks Adels Aarbog 1932.

Knud Bille
Grever fra Danmark
Godsejere fra Danmark
Kammerherrer fra Danmark
Kavaleriofficerer fra Danmark
Danskere i 1700-tallet
Danskere i 1800-tallet
Godsejere fra Slesvig og Holsten
Absces

Absces (latin abscessus) er det tekniske, professionelle navn på en ansamling af materie (pus), for så vidt materien findes i en hulhed opstået netop ved materiens dannelse, medens man almindeligvis ikke taler om absces, når materien er ansamlet i en forud tilstedeværende hulhed (blæren, tarmen, underlivshulen, brysthulen etc.).

I daglig tale bruges absces og byld synonymt, men det bør fastholdes, at byld foruden denne mere udvidede betegnelse også bruges synonymt med furunkel, der er en ganske bestemt betændelse i huden med dannelse af materie.

Kilde 
 

Infektionssygdomme
Gorilla (voldsmand)

En gorilla er en person som mod betaling udfører trusler, afpresning, voldshandlinger, sabotage og i ekstreme tilfælde mord.

Oversat fra svensk Wikipedia.

Se også 
 Bodyguard
 Dusørjæger
 Lejemorder
 Lejesoldat
 Udsmider

Stillingsbetegnelser
Vold
Læderstræde

Læderstræde er en gade i det indre København.

Læderstræde som ligger bag Gammel Strand var oprindelig en havnegade og omfattede også dagens Kompagnistræde. Strædet omtales 1397 som Laadbrostrede, navnet henviser til Ladbroen, der var den vigtigste del af Københavns ældste havn. I 1416 forekommer betegnelsen Lathbrostrede, senere i 1400-tallet optræder der forskellige forvanskninger af navnet; Lædherstrædet (1423), Lædærstredhet (1461) og Lederstredet (1475). I 1600-tallet blev formerne Læderstræde og Læderstrede efterhånden herskende.

Bergs Hus 
Bergs Hus i Læderstræde var under 1747 den første af de såkaldte interimscener, dvs. midlertidige spillesteder, før Komediehuset på Kongens Nytorv blev klart 1748, da teaterdrift igen blev mulig efter Christian VIs død og pietismens fald. Fra 1742 havde restauratør Christian Berg overtaget huset og lavet det om til et værtshus med et blakket ry.

Huset var oprindelig Mosaisk Trossamfunds synagoge, og rummede derfor en sal, som var anvendelig til teaterformål. Den anden synagoge fra 1764 lå også i Læderstræde, men den blevet ødelagt under Københavns brand 1795.

Referencer 
 Københavns Museum Arkæologisk Rapport 2012 Læderstræde m.fl. Strand kvarter, København sogn og amt, Sokkelund Herred KBM 3941 och 3947 CLAES 

Gader i Indre By (København)
Hutschdorf

Hutschdorf er en landsby købstaden Thurnau i Landkreis Kulmbach i den nordlige del af delstaten Bayern, Tyskland.

Byer i Bayern
General Logistics Systems

GLS (General Logistics Systems B.V.) er en international logistikvirksomhed med hovedkontor i Amsterdam i Holland. Virksomheden blev etableret i 1999 og er et datterselskab til Royal Mail, der bedst er kendt som Storbritanniens postvæsen.

GLS driver virksomhed i 42 europæiske lande, og er den tredjestørste pakkedistributør i Europa. GLS tilbyder også sine tjenester over hele verden via sit partnerskabsnetværk, med undtagelse af politiske højrisikolande som Nordkorea og Cuba.

I regnskabsåret 2011/12 håndterede GLS 375 millioner pakker for 212.000 kunder, med en omsætning på 1,81 milliarder euro. GLS har 16.510 køretøjer der betjener 37 hubs fordelt på 42 europæiske lande.

Pakke-Trans 
Pakke-Trans blev etableret som andelsselskab i 1982 af 25 vognmænd, og udgjorde i mange år, sammen med pakkedistributøren A-Post, P&T's største konkurrenter på markedet for pakkedistribution i Danmark. I 2000 opkøbte GLS den danske pakkedistributør Pakke-Trans amba, og i dag kaldes GLS' afdeling i Danmark for GLS Denmark.

Kildehenvisninger

Eksterne henvisninger 

 Officiel hjemmeside 

Virksomheder i Amsterdam
Etableret i 1999
Logistikvirksomheder
Royal Mail
UCI Europe Tour 2013

UCI Europa Touren 2013  er den 9. sæson af UCI Europe Tour.

Eksterne henvisninger 

 http://www.ucieuropetour.com/ 

Cykelløb i 2013
Tilbagetrukne numre i dansk ishockey

Tilbagetrukne numre i dansk ishockey er en oversigt der omfatter  tidligere spillere i den danske ishockeyliga, der har fået trukket deres nummer/trøje tilbage så andre i klubben ikke kan tildeles det. Dette opfattes i amerikanske idrætsgrene som meget sjælden anerkendelse.

Det vises typisk ved, at nummeret hænges op som banner i hallen og/eller at nummeret blot ikke længere må benyttes af andre. I Danmark har vi dog blandt andet eksempler på at sønner fortsætter med det samme nummer.

Esbjerg 
14 Oleg Starkov 

15 Søren Jensen

16 Andreas Andreasen

Frederikshavn 
22 Craig "Chappy" Chapman (trøje nummeret bruges nu af Chappy's søn Christian)
23 Mike Grey

20 Benny Pedersen

Herning 
22 Todd Bjorkstrand

Odense 
7 Lars Oxholm

12 Mads True

Rungsted 
14 Nicolai Clausen

25 Stefan Elvenes

Rødovre 
5 Tommy Pedersen

29 Jannik Stæhr

Aalborg 
27 Heinz Ehlers23 Frederik Åkesson

13 Ronny Larsen

Hvidovre 
41 Sergejs Cubars

Ishockeyspillere fra Danmark
Kapsejladsen 2013

Kapsejladsen 2013 var den 23. udgave af Kapsejlads på Aarhus Universitet. Stævnet blev afholdt 25. april 2013 og foregik i tre indledende heats og et finaleheat.

Dommerne ved kapsejladsen 2013 var Esben Bjerre Hansen og Peter Falktoft fra radioprogrammet Monte Carlo på P3

Holdudvælgelse og træning 
Sejladsen havde deltagelse af 12 deltagerhold/festforeninger. Umbilicus, medicinernes festforening, er direkte kvalificeret som arrangør af arrangementet, og Økonomisk Forening er kvalificeret som forsvarende mester. Alle hold er udvalgt af Forretningsudvalget i Umbilicus til at deltage.

Sejladsen

Format 
De 12 deltagende hold sejlede først i en indledende runde med tre heats á fire hold. Det bedste hold fra hver heat gik videre til finalen om det gyldne bækken samt anden og tredjepladsen. Holdene, der ikke gik videre fra de indledende heat, rangeres kun efter heatplacering og således ikke i en samlet rækkefølge.

Indledende heats 
Udtrækningen af heats til kapsejladsen 2013 blev udført den 22. marts 2013 i Samfundsfaglig Kantine på Aarhus School of Business and Social Sciences.

Finale

Underholdning 
Årets konferencier var Monte Carlo, der efterfulgte rollerne som konferenciers efter Dennis Ritter og Jørgen Leth. Monte Carlo, der er kendt fra P3 og senest fra TV-programmet Monte Carlo elsker Putin, er en tilbagevenden til komikere som konferenciers efter Ritter og Leth havde stafetten i 2012.

Ligesom de foregående fire år blev det i denne udgave af kapsejladsen muligt at oddse på udfaldet, hvor TÅGEKAMMERET traditionen tro får de dårligste odds på NordicBet.

Som optakt spillede Aarhus Studenterradio, der blev sendt i højtalerne i parken mellem 10 og 14, hvorefter de fortsatte med at sende live under selve sejladsen, hvor konferencierne dog overtaog i højtalerne i parken. Århus Studenterradio stod desuden for en række konkurrencer, herunder pælesidning og det efterhånden traditionelle nøgenløb, hvor man kunne vinde gode præmier, heriblandt en billet til Roskilde Festival 2013.

Efterfest 
Efterfesten blev afholdt i Klubben på ASB med blandt andre Wafande og Mike Hawkins. I slutningen af februar blev det desuden offentliggjort, at Dúné skulle spille til afterparty.

Tilskuere 
Facebook er efterhånden blevet en stor kilde til information om arrangementet. Den store deltagerstrøm kan følges her, hvor eventet, der blev oprettet 12. februar 2013 allerede efter et døgn havde tilsagn fra over 7.000 om deltagelse i årets sejlads.

Praktiske forhold 
Ca. 20.000 personer mødte op til kapsejladsen 2013. Den stigende interesse for arrangementet betyder, at universitetsparken bliver udsat for stort slid, hvilket i 2013 fik Aarhus Universitet til at opfordre til ikke at medbringe telte på pladsen. Det har ellers været en stigende tendens at overnatte i universitetsparken natten til arrangementet for at sikre de bedste pladser til sejladsen.

Eksterne henvisninger 
 Officiel hjemmeside

Referencer 

Aarhus Universitet
Jølstra

Jølstra er en elv i Jølster og Førde kommuner i Vestland fylke i Norge. Den starter ved Vassenden ved enden af Jølstravatnet i øst og munder ud i Førdefjorden i vest.

Kraftproduktion
Elven er udbygget til vandkraftproduktion flere steder. Ved Moskog ligger Stakaldefossen kraftverk og nedenfor Movatnet ligger Brulandsfossen kraftverk.

Fiske og friluftsliv
Jølstra bliver brugt til foskellige  former for friluftsliv. Jølster Rafting udbyder  rafting i Vassendenområdet, og der  er også muligheder for kajakpadling. I de øvre deler af vassdraget er der mulighefer for ørredfiskeri, mens der også er muligheder for havørred- og  laksefiskeri  i de nedre dele af elven. E39 følger det meste af elvens løb

Vandløb i Vestland
Rafting
Tilapia-akvakultur

Tilapia er blevet den tredje mest vigtige fisk indenfor akvakultur og akvaponi produktion efter karper og laksefisk; den verdensomspændende produktion oversteg 1.500.000 metriske tons i 2002 med en værdi på US$1,8 milliarder 
hvilket er omkring samme som laks og ørred - og stiger årligt. De arter som mest er i fokus er Oreochromis, Sarotherodon og Tilapia - under ét kendt som tilapia. Det skal bemærkes at de forskellige arter har forskellig farve, smag og konsistens.

I modsætning til kødædende fisk kan tilapia leve af alger eller enhver plantebaseret kost. Dette reducerer omkostningen ved tilapia opdræt, undgår opkoncentration af toksiner som ellers akkumulerer til højere niveauer i fødekæden - og derfor gør tilapia til den foretrukne handlede "akvatiske kylling".

Ligesom andre større fisk er tilapia en god kilde på protein.

Kina er den største tilapiaproducent i verden fulgt af Egypten.

Kilder/referencer

Eksterne henvisninger 
 American Tilapia Association
 Taiwan Tilapia Alliance 
 Tilapia project at Australian Centre for Tropical Freshwater Research, James Cook University — TropWATER - Tropical Water & Aquatic Ecosystem Research 
 Information on two tilapia pest species from the Australian Centre for Tropical Freshwater Research as PDF downloads: — TropWATER - Tropical Water & Aquatic Ecosystem Research 
 Aquaculture Stewardship Council: Tilapia...Download the standards 

Akvakultur
Spisefisk
DUF Rejser

DUF Rejser er et dansk rejsebureau der ligger iKøbenhavn. DUF Rejser har speciale i rejser til Bulgarien og primært Sunny Beach, Mallorca primært Magaluf og Ayia Napa som ligger på Cypern. DUF Rejser den største udbyder af ungdomsrejser i Danmark.

DUF Rejser er primært samarbejdspartner med Den Glade Viking. 

Rejsebureauer i Danmark
Bælg

Bælg har flere betydninger:

 Bælg: lystæt, bevægelig forbindelse, ofte af sort lærred, der forbinder objektiv og apparat i et kamera eller forstørelsesapparat. Også om bælgslusen mellem to sammenkoblede togvogne. Den bevægelige del (udtræksdelen) af en harmonika. Foldet forbindelsesled, overgangsstykke, fx af kunststof eller gummi.
 Bælg: mave, bug; pelsdyrskind, fx rævebælg
 Bælg: midterdel af skib, midt i skibsskrog
 Blæsebælg (luftpuster, især i smedjer og til orgler, fx harmonium)

Botanik 
 Bælgfrugt – en-bladet og en-rummet kapselfrugter med en enkelt række frø og to klapper.
 Medlemmerne af ærteblomst-familien kaldes også bælgplanter, og et antal slægter i familien har navne med bælg: blærebælg, rundbælg, fladbælg, sneglebælg m.fl.
Anna David (album)

Anna David er debutalbummet fra den danske popsangerinde Anna David.

Spor 
 "Fuck dig" - 4:18
 "Hvad nu hvis" - 4:12
 "Når musikken spiller" - 3:00
 "Kys mig" - 3:43
 "Superfly" - 3:18
 "Anna:Ki" - 3:11
 "Når ingen andre rør dig" - 3:56
 "Min baby" - 3:13
 "Bye Bye" - 3:32
 "Fuck dig (Reprise)" - 4:23

Fodnoter

Eksterne henvisninger 
 

Album fra 2005
Oscar Pistorius

Oscar Leonard Karl Pistorius (født 22. november 1986 i Sandton, Sydafrika), også kendt som Blade Runner, er en sydafrikansk handicapatlet. Han er født uden knogler i læggen, og da han var 11 måneder gammel, blev begge ben amputeret nedenfor knæet.

Idrætskarriere 
I januar 2008 nægtede IAAF International Association of Athletics Federations ham at deltage i konkurrencer for funktionsdygtige mennesker med henvisning til regel 144.2, som forbød brug af hjælpemidler. Pistorius anlagde sag og vandt i retten den 16. maj 2008.

Pistorius har deltaget i både sommer-OL 2012 og paralympiske sommerlege 2012.

Drabssag 
Den 14. februar 2013 blev Pistorius sigtet for drabet på sin kæreste, modellen Reeva Steenkamp. Omstændighederne omkring drabet er stadigvæk uafklarede. Pistorius har forklaret, at han vågnede op om natten og hørte lyde fra badeværelset. Han skød derfor flere gange igennem badeværelsesdøren, fordi han troede det var en indbrudstyv, som gemte sig. Han blev arresteret og anklaget for mord.

Efter retssagen blev Pistorius fundet skyldig i uagtsomt manddrab og modtog en dom på 5 år. Dommen blev dog anket af anklageren.

Den 3. december 2015 ændrede appelretten i Bloemfontein dommen fra uagtsomt manddrab til drab, og tilbageviste sagen til højesteretten med henblik på fornyet strafudmåling. Den 6. juli 2016 blev strafudmålingen fastsat til 6 års fængsel.

Den 24. november 2017 blev dommen ændret til 15 år.

I november 2021 iværksatte de sydafrikanske fængselsmyndigheder de første proceduremæssige skridt til at overveje prøveløsladelsen af Oscar Pistorius, fængslet for drabet på sin kæreste.

Referencer

Eksterne henvisninger 

 Officielle hjemmeside  
 Profil på European Athletics 
 

Personer fra Johannesburg
Sprintere fra Sydafrika
Kjøsnesfjorden

Kjøsnesfjorden er en sø som ligger i Jølster kommune i Vestland og er den østligste del af Jølstravatnet; Den afgrænses i vestenden fra Jølstravatnet af en dæmning/bro, Kjøsnesbrua som blev åbnet i 1970; den fører fylkesvej 451 over søenden. Fjorden indeholder grønfarvet brævand fra Grovabræen sydvest for Jostedalsbræen.

Skredfare 
Kjøsnesfjorden har stejle og høje fjelde på begge bredder, og er ofte udsat for stenskred. Riksvei 5 ligger på nordsiden af fjorden, den er ofte blevet lukket på grund af skred eller risiko for stenskred. I 2004 var der omkring 30 nedstyrtninger på en og samme aften som lukkede flere biler inde på strækningen. Efter denne ulykke blev der nedsat en aktionsgruppe til at sikre vejen.

I 2009 fik Norges Geotekniske Institutt til opgave at udføre skredvarsling inderst i Kjøsnesfjorden, og de vederedelegerede opgaven til et entreprenørfirma der arbejder i området

Kraftværk 
I bjergområdet omkring Kjøsnesfjorden er det planlagt bygning af et kraftværk, men planerne har været omstridte da området ligger tæt på Jostedalsbreen nationalpark.

Kilder og henvisninger 

Søer i Vestland
Grovabræen

Grovabræen (norsk: Grovabreen) er en isgletsjer i Jølster og Førde kommuner i Vestland fylke i Norge. Den ligger sydvest for Jostedalsbræen og har et areal på 20 km² og en længde på 6 km, hvilket gør den til den 21. største isbræ i Norge hvis man ser bort fra Svalbard. Den ligger i en højde af 1.636 moh.

Grova ligger mellem Jølstravatnets østlige arm, Kjøsnesfjorden, og Grøndalen, der er den øverste del af Haukedalen. Grovabræen ligger i den sydvestlige del af Jostedalsbreen nationalpark. 

Øst for bræen ligger Sygnesandsnipa og mod vest Søthaugsfjellet.

References 

Gletsjere i Vestland
Brugerprofil

En brugerprofil er en visuel visning af personlige data i forbindelse med en specifik bruger, eller et tilpasset skrivebordsmiljø. 

En profil refererer derfor til den eksplicitte digitale repræsentation af en persons identitet. 

Profilen kan også betragtes som computerens repræsentation af en brugermodel.

Brugerprofiler kan findes på operativsystemer, computerprogrammer, recommendersystemer eller dynamiske websteder (såsom online sociale netværkssider eller opslagstavler).

Se også 
 Profilbillede

Menneske-datamaskine interaktion
Dataforvaltning
Profilbillede

Profilbillede er et billede som kan være indsat på en brugerside. Det kan f.eks. være et billede af brugeren, som ejer aktuelle side.

Se også 
 Brugerprofil

Internetbegreber
Ehrlich

Efternavnet Ehrlich kan henvise til flere personer:
 Abel Ehrlich (1915-2003) – israelsk komponist violinist og og lærer
 Candice Michelle Beckman-Ehrlich (º 1978) – amerikansk skuespiller, model og bryder
 Ernst Ludwig Ehrlich (1921-2007) – jødisk tyskfødt-sveitsisk judaist
 Eugen Ehrlich (1862-1922) – bukowinsk advokat og juridisk sociolog
 Paul Ehrlich (1854-1915) – tysk kemiker, læge, serolog og immunitet forskning
 Ehrlich (månekrater) – lille nedslagskrater på Månen, som er opkaldt efter Paul Ehrlich
 Paul R. Ehrlich (º 1932) – amerikansk biolog og pædagog
 Ricardo Ehrlich (º 1948)

Tyske efternavne
Jødiske efternavne
Copenhagen Pop Cartel

Copenhagen Pop Cartel er den første EP af den danske popgruppe Nik & Jay. Den udkom den 8. marts 2013 på Copenhagen Records. EP'en udkom som den første Nik & Jay-udgivelse udelukkende digitalt. Udgivelsen består af seks engelsksprogede numre, heriblandt førstesinglen "United" (featuring Lisa Rowe), der udkom den 28. januar 2013. "United" er skrevet i samarbejde med Aura Dione. Singlen debuterede på førstepladsen af download-hitlisten, og blev dermed duoens første nummer ét-hit siden "Mod solnedgangen" (2011).

Nik & Jay har udgivet musikvideoer til sangene "Live 4 Today" (20. december 2012), "Clappin'" (19. februar 2013) og "United" (1. marts 2013) på YouTube.

Sange 
"United" gæstes af den tyske sangerinde Lisa Rowe. Sangen er skrevet i samarbejde med Aura Dione. "Ocean of You" er et samarbejde med Saybia-sangeren Søren Huss, og er ifølge Nik "et af de numre, vi er allermest stolte over at have lavet nogensinde". Sangen "Lights Down Low" er producere af den danske house DJ Morten Breum, som Nik & Jay tidligere har samarbejdet med på hittet "Fest" (2010). "WN&JGM" er bygget over When Saints Go Machine-nummeret "Church & Law". "Clappin'" har Nik beskrevet som "et godt gammeldags 'Nik & Jay'-nummer". "Clappin'" blev udgivet som single den 18. februar 2013 i Norge via Sony Music. EP'en sidste nummer "Live 4 Today" blev udgivet som single i Tyskland den 21. december 2012.

Spor

Kilder 

Album fra 2013
Nik & Jay-album
EP-plader
Deklaration

En deklaration er en tilkendegivelse eller berigtigelse af, at en vare eller tjenesteydelse indeholder de foreskrevne elementer. Varedeklarationer vil ofte være defineret ved en standard, f.eks. EU-regel.
Tidligere blev udtrykket højtidelig deklaration benyttet som et fagudtryk om politiske aftaler.

Referencer 
Økonomi
Michael Falkesgaard

Michael Falkesgaard er en dansk/filippinsk fodboldspiller, der spiller for B.93 og Filippinernes landshold

Eksterne henvisninger 
 Michael Falkesgaards spillerprofil på OBs hjemmeside via web.archive.org
 Michael Falkesgaards Twitter-profil

Fodboldspillere fra Danmark
Fodboldspillere fra Brøndby IF
Fodboldspillere fra Odense Boldklub
Grand Prix Cycliste la Marseillaise

Grand Prix Cycliste la Marseillaise er et fransk cykelløb som er blevet kørt siden 1980. Løbet har har haft flere navne. Fra 1980 til 1992 blev løbet kaldt Grand Prix La Marseillaise, fra 1993 til 2008 Grand Prix d’Ouverture La Marseillaise, før det fik navnet  Grand Prix Cycliste la Marseillaise fra 2009-udgaven.

Vindere

Referencer

Eksterne henvisninger

 
Etableret i 1980
Josefskatedralen (Beijing)

Josefskatedralen () eller Wangfujing katolske kirke () eller i daglig tale Dongtang (, østlige kirke) er en historisk romersk-katolsk kirke i det centrale Beijing, i nærheden af handelsgaden, Wangfujing.

I 1653 blev en lille kirke opført samme sted på bar mark af jesuiten Lodovico Buglio. Adskillige jordskælv og krige ødelagde gradvis denne lille kirke gennem tiden. Den blev genopført som katedral i 1904 i nyromantisk stil med kraftige pilastre samt en høj og to lave hvælvinger udført i storslået arkitektur. Efter en gennemgribende renovation i 1980 blev kirken genåbnet.

Kilder 
 Catherine Pagani Eastern Magnificence & European Ingenuity: Clocks of Late Imperial China University of Michigan Press, 2001 ,

Kildehenvisninger

Eksterne henvisninger 

Kirker i Kina
Bygninger, konstruktioner og anlæg i Beijing
Etableret i 1904
Vinnufossen

Vinnufossen er et vandfald i elven Vinnu i Sunndalen i Sunndal kommune Møre og Romsdal fylke i Norge. Elven får vand fra isbræen Vinnufonna på Vinnufjellet og kaster sig ud fra klippekanten rundt 1000 moh. og i flere fald ned mod dalbunden, som er omkring 100 moh. Elven løber vider ud  i Driva ca. 7 km fra udløbet ved  Sunndalsøra.

Vinnu har relativt lille vandføring og er i stednavneregisteret kategoriseret som en bæk. Vandføringen varierer en del  med afsmeltning fra bræen og nedbørsmængden.

Det antages at den samlede faldhøjde er omkring 860 m (tallet er usikkert). I så fald er den Norges højeste vandfald og nummer seks på verdensbasis. Højeste enkeltfald er cirka 150 m,  tallet er usikkert, da fossen ikke  er officielt opmålt.

Vinnufossen ligger på nordsiden af Rigsvej 70 ca. 6 km øst for Sunndalsøra, mellem Holssanden og Sunndalsøra flyveplads, Vinnu.

Eksterne kilder/henvisninger 

 Avisartikel om fossen
 World Waterfall database 

Vandfald i Møre og Romsdal
Étoile de Bessèges

Étoile de Bessèges er et fransk etapeløb som er en del af UCI Europa Tour, hvor det er placeret i kategorien 2.1. Løbet bliver afviklet i den sydlige del af Frankrig omkring Bessèges.

Vindere

Referencer

Eksterne henvisninger 
 

 
Etableret i 1971